विचित्र पदार्थ
भौतिकी में विचित्र पदार्थ (exotic matter, ऍक्ज़ोटिक मैटर) ऐसा कोई पदार्थ होता है जिसमें साधारण पदार्थ की तुलना में कोई विचित्र गुण हो। साधारण पदार्थ उप-परमाणु स्तर पर बैरयॉनों का बना होता है, मसलन प्रोटॉन, न्युट्रॉन, इत्यादि। इसलिए विचित्र पदार्थों की एक परिभाषा यह भी है कि इनकी रचना ग़ैर-बैरयॉन कणों से हुई होती है। श्याम पदार्थ, ऋण-द्रव्यमान (negative mass, यानि शून्य से कम द्रव्यमान रखने वाला पदार्थ) और सम्मिश्र द्रव्यमान (complex mass, जिसका द्रव्यमान सम्मिश्र संख्या हो) इसके कुछ उदाहरण हैं।